Under andre verdenskrig ble kirken brukt som bolig for tyske soldater og likhuset ble brukt som hestestall. Mye av inventaret ble borte på denne tiden. For eksempel ble dåpsfatet funnet i en haug med hestemøkk noen år etter krigen, det ble restaurert og henger nå til pynt på veggen ved dåpssakristiet. Men kirken ble spart under brenningen av Nord-Troms og Finnmark.